Mārupes novada Skultes sākumskolas

**ATTĪSTĪBAS PLĀNS**

2023./2024.-2025./2026.m.g.

Skultē 2023

1. **VISPĀRĪGS PAMATSKOLS RAKSTUROJUMS**

Mārupes novada Skultes sākumskola (turpmāk - Iestāde) ir Mārupes novada pašvaldības dibināta vispārējās pamatizglītības izglītības iestāde, kas īsteno vispārējās pirmsskolas izglītības un vispārējās pamatizglītības (pirmā posma 1.-6. klases) programmas.

Mārupes novada Skultes sākumskolas vēsture aizsākās 1972. gada 1. septembrī. Laikam ejot, mainījušās valsts iekārtas un līdz ar to mainījusies arī skola - statuss, nosaukums un ēkas. 1993. gadā skola tika pārcelta uz ēku, kur tā atrodas arī šodien: Skultes ielā 25, Skultē, Mārupes pagastā, Mārupes novadā.

Mācību telpas, materiāli tehniskais nodrošinājums un skolas vide atbilst izglītības standartu un programmu īstenošanai. Mācību telpās ir interaktīvās tāfeles, internets. Ir labiekārtoti rotaļu laukumi un sporta laukums. Skolas apkārtnē ir plaša zaļā zona, kur skolēni pavada starpbrīžus, atsevišķas mācību nodarbības, kā arī ārpusstundu pasākumus.

1. **IZGLĪTĪBAS IESTĀDES RAKSTUROJOŠIE RĀDĪTĀJI**

**Izglītojamo skaits un īstenotās izglītības programmas 2023./2024. mācību gadā:**

|  |  |  |  |  |
| --- | --- | --- | --- | --- |
| Izglītības programmas nosaukums | Izglītības  programmas  kods | Licence | | Izglītojamo skaits  2023./2024.m.g. |
| Nr. | Licencēšanas  datums |
| Vispārējās pirmsskolas izglītības programma | 01011111 | V\_215 | 09.01.2013 | 70 |
| Speciālās pirmsskolas izglītības programma izglītojamajiem ar valodas traucējumiem | 01015511 | V\_318 | 03.07.2015 | 7 |
| Speciālās pirmsskolas izglītības programma izglītojamajiem ar jauktiem attīstības traucējumiem | 01015611 | V\_323 | 13.07.2015 | 2 |
| Speciālās pirmsskolas izglītības programma izglītojamajiem ar garīgās attīstības traucējumiem | 01015811 | V\_898 | 28.11.2018 | 4 |
| Pamatizglītības 1. posma (1.-6.klase) programma | 11011111 | V-8662 | 21.07.2016 | 25 |
| Speciālās pamatizglītības pirmā posma (1.-6.klase) programma izglītojamajiem ar mācīšanās traucējumiem | 11015611 | V\_322 | 03.07.2015 | 12 |
| Speciālās pamatizglītības 1.posma (1.-6.klase) programma izglītojamajiem ar garīgās attīstības traucējumiem | 11015811 | A402 | 08.11.2018 | 8 |

2023./2024. mācību gadā Mārupes novada Skultes sākumskolā uzsāka mācības 128 izglītojamie, no tiem pirmsskolas grupās - 83 bērni, 1. - 6. sākumskolas klasēs - 45 skolēni. Skolā mācās izglītojamie no Skultes, Mārupes, Jaunmārupes, Piņķiem un Babītes. Izglītojamie ir nodrošināti ar skolēnu autobusu.

Mācību un ārpusstundu darbs iestādē tiek organizēts, ņemot vērā katra skolēna individuālās spējas, vajadzības un intereses. Tiek īstenotas 12 interešu izglītības programmas. Skolēniem ir iespēja iesaistīties šādos interešu izglītības pulciņos: mūsdienu dejas, tautas dejas, drošības pulciņš, teātris, vokālais ansamblis, datoru pulciņš, zīmēšanas un gleznošanas pulciņš, mājturības un tehnoloģijas pulciņš, latviešu valodas un angļu valodas pulciņi, sporta spēļu, pašpārvaldes pulciņš.

Skolas vadības komandu veido direktors, 2 direktora vietnieki izglītības jomā un 1 direktora vietnieks saimnieciskajā darbā. Skolā strādā 29 pedagoģiskie un 20 tehniskie darbinieki. Darbu ar bērniem ar speciālām vajadzībām nodrošina atbalsta personāla komanda - izglītības psihologs, skolotāji logopēdi, speciālās izglītības pedagogi, sociālais pedagogs, māsa bērnu aprūpē, fizioterapeits. Skolas bibliotēkas darbu nodrošina izglītības iestādes bibliotekārs. Skolā nav ilgstošu vakanču.

**Skolā tiek īstenoti šādi ESF un citi projekti:**

* Eiropas Savienības Erasmus+ programmas Pamatdarbības Nr.1 (KA1) “Mācību mobilitāte skolu sektorā” projekts “Skola visiem bērniem!”, 2023-1-LV01-KA122-SCH-000130378. Projekta īstenošanas laiks: 01.06.2023. - 30.11.2024, projekta finansējums: 23345,00 eiro. Projekta ietvaros tika plānoti trīs braucieni trīspadsmit Mārupes novada Skultes sākumskolas darbiniekiem. Projekta galvenās aktivitātes ir plānotas apmācības ārvalstīs par tēmām: iekļaujošās izglītības organizācija un realizācija, mācību darbs multikulturālajā vidē, atbalsta pasākumi bērniem ar dažāda līmeņa disleksiju;
* Eiropas Sociālā fonda projekta “Atbalsts izglītojamo individuālo kompetenču attīstībai” (Nr.8.3.2.2/16/I/001) ietvaros Mārupes novada Skultes sākumskolā tika organizētas divas Adaptācijas nometnes, katrā - 15 bērni, latviešu valodas prasmju paplašināšanai un bērniem, kuri ir ieradušies no Ukrainas vai bērniem no ģimenēm, kurās valoda nav latviešu. Šajā nometnē bērniem tika dota iespēja uzlabot latviešu valodas zināšanas, socializēties ar vienaudžiem, iepazīt Latvijas dabu, iepazīties ar latviešu valodas folkloru un kultūru.
* Sadarbībā ar Kultūras ministriju Mārupes novada Skultes sākumskola iesaistās projektā „Latvijas skolas soma”.

1. **IZGLĪTĪBAS IESTĀDES MISIJA, VĪZIJA UN VĒRTĪBAS**

**Izglītības iestādes misija** Sekmēt izglītojamo individuālo spēju attīstību un rast iespēju kļūt par konkurētspējīgu, atbildīgu, kulturālu personību

**Izglītības iestādes vīzija** Kopā mācoties, viens otram uzticoties, attīstīt radošu, kulturālu un atbildīgu personību

**Vērtības** Latvijas valsts, cilvēka cieņa, sadarbība, veselība un drošība

1. **IZGLĪTĪBAS IESTĀDES STRATĒĢISKAIS MĒRĶIS UN UZDEVUMI**

**Skolas darbības mērķis** Skolēnu spēju un talantu attīstība, nodrošinot katra personīgo izaugsmi drošā, veselīgā un mūsdienīgā vidē

**Skolas pamatuzdevumi**

* Veikt mācību satura apguves plānošanu atbilstoši valsts pirmsskolas izglītības vadlīnijās un pamatizglītības standartā noteiktajiem mērķiem un izglītojamo vajadzībām, sniegt nepieciešamo metodisko atbalstu skolotājiem pilnveidotā mācību satura un pieejas ieviešanā
* Veicināt skolotāju savstarpējo sadarbību mācību procesa plānošanā un organizēšanā, lai nodrošinātu mācību satura pēctecību, mazinātu sadrumstalotību, veicinātu kopsakarību izpratni un spēju pielietot iegūtās zināšanas
* Veidot sadarbību ar skolēnu vecākiem, veicinot vecāku iesaistīšanos skolas dzīvē un nodrošinot nepieciešamo profesionālo atbalstu
* Sagatavot skolēnus izglītības turpināšanai nākamajā izglītības pakāpē
* Radīt skolēniem iespējas pieredzes iegūšanai un pašizteiksmei, rosināt skolēnu iztēli, attīstīt spēju neatkarīgi spriest un izteikt savu viedokli

**Stratēģiskās attīstības ietvars**

Mārupes novada Skultes sākumskolas attīstības plāna izstrādē ņemti vērā nacionālā un reģionālā mēroga attīstības plānošanas dokumenti un tajos noteiktie mērķi un prioritātes izglītības jomā

|  |  |
| --- | --- |
| Politikas plānošanas dokumenti | Politikas plānošanas dokumenta mērķi un prioritātes izglītības jomā |
| Latvijas ilgtspējīgas attīstības stratēģija līdz 2030. gadam | Ilgtermiņa attīstības plānošanas dokuments/stratēģija visām politikas nozarēm, tajā skaitā izglītībai. Tajā uzsvērta nepieciešamība pēc paradigmas maiņas izglītībā, kurā vecāki, pedagogi, izglītojamie un mācību iestādes apzinās savu līdzatbildību kvalitatīvas izglītības nodrošināšanā.  Prioritārie rīcības virzieni:   * izglītības pieejamība un pārmaiņas izglītības procesa organizācijā; * izglītības iestāde kā sociālā tīklojuma centrs; * kontekstuāla izglītība un skolotāja profesijas maiņa; * e-izglītības iestāde un informācijas tehnoloģiju izmantošana; * izglītošanās mūža garumā. |
| Latvijas Nacionālais attīstības plāns 2021.- 2027. gadiem | Nacionālā līmeņa attīstības stratēģija ar ilgtermiņa un vidēja termiņa sasniedzamajiem rezultātiem, kas vērsti uz sabiedrības paradumu maiņu, tiecoties uz augstāku dzīves kvalitāti, zinošāku sabiedrību, gudrāku uzņēmējdarbību un lielāku atbildību par vides kvalitāti Latvijā.  Rīcības virzieni:   * zinātnes izcilība sabiedrības attīstībai, tautsaimniecības izaugsmei un drošībai; * kvalitatīva, pieejama iekļaujoša izglītība. |
| Izglītības attīstības pamatnostādnes 2021.-2027. gadiem ”Nākotnes prasmes nākotnes sabiedrībai” | Vidēja termiņa politikas plānošanas dokuments izglītības nozarē, aptverot visus izglītības veidus un pakāpes - vispārējo izglītību, profesionālo un pieaugušo izglītību un augstāko izglītību, fokusējoties uz kvalitātes, efektivitātes, pieejamības un sadarbības aspektiem.  Izglītības attīstības mērķi:   * augsti kvalificēti, kompetenti un uz izcilību orientēti pedagogi un akadēmiskais personāls; * mūsdienīgs, kvalitatīvs un uz darba tirgū augsti novērtētu prasmju attīstīšanu orientēts izglītības piedāvājums; * atbalsts ikviena izaugsmei; * ilgtspējīga un efektīva izglītības sistēmas un resursu pārvaldība. |
| Izglītības kvalitātes monitoringa sistēma | Būtisks priekšnosacījums izglītības kvalitātes monitoringa sistēmas izstrādes mērķis (līdz 2023. gadam) ir vienotas izpratnes par “izglītības kvalitāti” veidošana.  Izglītības kvalitātes koncepcija veidota četrās kategorijās:   * atbilstība mērķiem; * kvalitatīvas mācības; * iekļaujoša vide; * laba pārvaldība. |
| Mārupes novada izglītības attīstības stratēģija 2020.-2026. gadiem | Mārupes novada izglītības attīstības stratēģijas 2020.-2026. gadiem ir vidēja termiņa nozares plānošanas dokuments, kas nosaka mērķus, uzdevumus un rīcības izglītības nozares attīstībai Mārupes novadā. Stratēģija ir pamats Mārupes novada pašvaldības rīcību, investīciju u.c. resursu koordinētai un mērķtiecīgai plānošanai un īstenošanai izglītības nozares attīstībā.  Stratēģijas uzdevumi ir:   * sekmēt efektīvu, ilgtspējīgu, kvalitatīvu izglītības pakalpojumu pieejamību Mārupes novadā; * veicināt izglītības infrastruktūras un materiāli tehniskās bāzes nodrošinājumu; * panākt pieejamo resursu koordinētu un mērķtiecīgu izmantošanu saskaņā ar Mārupes novada pašvaldības ilgtspējīgas attīstības iecerēm.   Izglītības attīstības stratēģiskie mērķi:   * Ikvienam Mārupes iedzīvotājam pieejama kvalitatīva pirmsskolas, pamata, vidējā, interešu un pieaugušo izglītība. * Radoša, praktiska un inovatīva mācību vide, kas atmodina zinātkāri un vēlmi mācīties.   Pārvaldība, kas veicina cieņpilnu un efektīvu sadarbību starp izglītojamajiem, izglītības iestādi, ģimeni un pašvaldību. |

1. **ATTĪSTĪBAS PRIORITĀTES UN SASNIEDZAMIE REZULTĀTI**

**Ikgadējo prioritāšu īstenošanas plāns**

|  |  |  |  |  |
| --- | --- | --- | --- | --- |
| **Jomas** | **Kritēriji** | **2023./2024. m.g.** | **2024./2025. m.g.** | **2025./2026. m.g.** |
| **Atbilstība**  **mērķiem** | Kompetences un sasniegumi |  | X |  |
| Izglītības turpināšana un nodarbinātība |  |  | X |
| Vienlīdzība un iekļaušana |  | X |  |
| **Kvalitatīvas**  **mācības** | Mācīšana un mācīšanās | X | X | X |
| Pedagogu profesionālā kapacitāte | X |  |  |
| Izglītības programmu īstenošana |  |  | X |
| **Iekļaujoša**  **vide** | Pieejamība |  | X |  |
| Drošība un psiholoģiskā labklājība |  |  | X |
| Infrastruktūra un resursi |  | X |  |
| **Laba**  **pārvaldība** | Finanšu un administratīvā efektivitāte | X |  |  |
| Vadības un profesionālā darbība | X |  |  |
| Atbalsts un sadarbība | X |  |  |

**Prioritātes un sasniedzamie rezultāti**

|  |  |  |
| --- | --- | --- |
| **Joma: Atbilstība mērķiem** | | |
| Prioritāte:  ***Pilnveidotā mācību satura un pieejas ieviešana visos pirmsskolas vecuma posmos, kā arī sākumskolas klasēs, uzsverot formatīvās vērtēšanas izmantošanu tālāka mācību procesa organizēšanā***  Uzdevumi:   1. Vienotas dalībnieku izpratnes veidošana par skolas mērķiem un uzdevumiem 2. Mērķtiecīgs darbs un atbalsta sniegšanas turpināšana bērniem ar speciālām vajadzībām, grūtībām mācībās un talantīgajiem izglītojamajiem | | |
| **Kritēriji** | | **Sasniedzamie rezultāti** |
| 1.1. | Kompetences  un sasniegumi | * Pirmsskolas sasniedzamie rezultāti ir saprotami visiem iesaistītajiem * Pamatizglītības sasniedzamie rezultāti ir saprotami visiem iesaistītajiem * Iestādē ir noteikta izglītojamo sasniegumu vērtēšanas kārtība * Valsts pārbaudes darbos 3. un 6. klašu izglītojamo sasniegumu vidējie rezultāti ir ne zemāki par 6 ballēm * Regulāri tiek veikta valsts pārbaudes darbu rezultātu salīdzinoša analīze * Iestādē uzskaita un analizē izglītojamo sasniegumus ikdienas darbā, pārbaudes darbos un valsts pārbaudes darbos, tiek veikta izglītojamo mācību sasniegumu izaugsmes dinamikas izpēte * Ikdienas mācību darbā 3 gadu periodā ir vērojams izglītojamo skaita ar augstu un optimālu mācību sasniegumu līmeni pieaugums |
|  |  | * Tiek izveidots un īstenots plāns darbam ar talantīgajiem skolēniem. Notiek sistēmisks darbs, gatavojot skolēnus mūsu iestādes un novada olimpiādēm, konkursiem, skatēm, sacensībām * Izglītojamie piedalās olimpiādēs, konkursos, skatēs, sacensībās |
| 1.2. | Izglītības turpināšana un nodarbinātība | * Tiek nodrošināta pedagogu sadarbība, lai efektīvi nodrošinātu kvalitatīvu pāreju starp pirmsskolu un sākumskolu * Pirmsskolā un sākumskolā tiek secīgi un sistemātiski īstenota karjeras izglītība * Mācību satura apguves, audzināšanas un karjeras izglītības integrēts process atbilstoši mācību priekšmeta sasniedzamajiem rezultātiem * Tiek īstenots pirmsskolas absolventu un 6. klases skolēnu tālākās izglītības monitorings * Tiek īstenoti pēctecības pasākumi pirmsskolas sagatavošanas grupas izglītojamiem un sākumskolas pedagogiem, kopīgie pieredzes apmaiņas pasākumi pirmsskolas un sākumskolas pedagogiem * 75% pirmsskolas absolventu uzsāka mācības 1. klasē Mārupes novada Skultes sākumskolā |
| 1.3. | Vienlīdzība un iekļaušana | * Sadarbojoties izglītojamā vecākiem, pedagogiem un atbalsta personālam, katram skolēnam tiek pilnveidota individuālajām mācīšanās vajadzībām nepieciešamā atbalsta sistēma * Izglītības iestādē ir kārtība un rīcības plāns gadījumiem, kad kāds tiek fiziski un/vai emocionāli aizskarts, rīcības algoritms ir zināms visiem * Iekļaujošās izglītības turpmāka realizācija un pilnveidošana * Izglītības iestādes vadības komandas metodiskais atbalsts pedagogiem iekļaujošas izglītības īstenošanā * Turpināt dalīties pieredzē speciālās izglītības programmu īstenošanā ar citu izglītības iestāžu pedagogiem * Izglītības iestādes vadības atbalsts pedagogiem tālākizglītībai B programmas kursos speciālajā izglītībā * Speciālās izglītības programmas izglītojamiem ar smagiem garīgās attīstības traucējumiem vai vairākiem smagiem attīstības traucējumiem realizācijas nepieciešamības un iespējamības izvērtēšana |
| **Kvalitatīvie rādītāji**   * Ir īstenots pirmsskolas absolventu un 6. klases skolēnu tālākās izglītības monitorings, lai izvērtētu skolas īstenotās izglītības programmas kvalitāti * Ir palielinājusies vecāku izpratne par vienlīdzības un iekļaušanas aspektiem skolā un pirmsskolā   **Kvantitatīvie rādītāji**   * 3. un 6. klašu diagnosticējošajos darbos 60% skolēnu vērtējums ir 60% un augstāk * Mācību gada noslēgumā sasniegts vidējo zināšanu vērtējumu 6,75 balles | | |
| **Joma: Kvalitatīvas mācības** | | |
| Prioritāte:  ***Atbalsts ikviena izaugsmei - izglītojamo individuālo sasniegumu paaugstināšana, spēju, talantu un interešu attīstīšana***  Uzdevumi:   1. Izveidot vienotu pedagoģisko pieeju izglītības procesa plānošanā 2. Mācību stundu efektivitātes pilnveidošana 3. Turpināt un pilnveidot pedagogu profesionālās darbības kvalitātes novērtēšanu 4. Sadarboties ar vietējo NVO “Mārupes uzņēmēji” karjerizglītības pasākumu organizēšanā un "Skola dodas dzīvē - dzīve ienāk skolā" projekta īstenošanā | | |
| **Kritēriji** | | **Sasniedzamie rezultāti** |
| **2.1.** | **Mācīšana un mācīšanās** | * Skolēnu mācību sasniegumu vērtēšana ir sistēmiska, iekļaujoša, atklāta un metodiski daudzveidīga * Tiek veikta izglītojamo mācīšanās uzlabošanas vajadzību noteikšana un mērķu izvirzīšana un to īstenošana * Tiek nodrošināta regulāra atgriezeniskā saite par skolēnu mācību sasniegumu un attīstības dinamikas izvērtēšanu * Tiek apbalvoti un godināti izglītojamie par labām sekmēm mācībās, olimpiādēs, konkursos, sacensībās un par aktīvu piedalīšanos sabiedriskajās aktivitātēs * Pedagogi ir apzinājuši skolēnu intereses un talantus * Izglītības process ir centrēts uz izglītojamo * Notiek regulāra pedagogu savstarpējā stundu vērošana un analīze, kā arī metodiskie semināri “Es daru tā” iestādes pedagogiem |
| **2.2.** | **Pedagogu profesionālā kapacitāte** | * Pedagogu profesionālās kompetences pilnveide atbilst normatīvajos aktos noteiktajām prasībām * Pedagogi paaugstina profesionālo kvalifikāciju, lai sasniegtu 2.1. sadaļā minētos mērķus * Erasmus+ projekta īstenošana pedagogu pieredzes apmaiņai un tālākizglītībai * Pedagogu profesionālās kvalitātes novērtēšana ir ikgadējs pedagogu darba pašvērtēšanas process * Notiek jaunu pedagoģisko darbinieku piesaiste izglītības iestādei, lai nodrošinātu optimālu slodžu sadalījumu * Nav ilgstošu vakanču * Regulāri notika supervīziju nodarbības dažām darbinieku grupām izdegšanas sindroma samazināšanai |
| **2.3.** | **Izglītības programmu īstenošana** | * Pedagogi sadarbojas izglītības programmu īstenošanā, nodrošinot izglītības mērķu īstenošanu * Mācību un ārpusstundu pasākumi nodrošina izglītības programmu mērķu sasniegšanu un veicina mācību, audzināšanas un karjeras izglītības mērķu sasniegšanu * Notiek pedagogu savstarpējā sadarbība mācību procesa plānošanā, īstenošanā un kvalitātes vērtēšanā, mācību un darba vides pilnveidošanā * Atbalsta speciālistu un pirmsskolas izglītības pedagogu vai mācību priekšmetu sākumskolas pedagogu saskaņota rīcība izglītojamiem atbalsta mācību organizēšanā * Izglītojamajiem ar mācīšanās grūtībām un traucējumiem ir izstrādāts individuālais atbalsta plāns izglītības programmas veiksmīgai apguvei |
| **Kvalitatīvie rādītāji**   * Ir paaugstināta mācīšanas un mācīšanās procesa plānošanas un īstenošanas kvalitāte, veicot katra skolēna individuālo izaugsmi * Pedagogi savstarpēji sadarbojas metodiskajās grupās efektīvas mācību nodarbības un stundas plānošanai, vadīšanai un analizēšanai * Skolā tiek plānota katra pedagoga profesionālā pilnveide, ņemot vērā individuālās vajadzības, balstoties uz mācību stundu vērošanas datiem un individuālajām pārrunām * Tiek sniegts metodiskais atbalsts katram pedagogam atbilstoši viņa individuālajām vajadzībām   **Kvantitatīvie rādītāji**   * Motivēt vismaz 3 pedagogus profesionālās kvalitātes pakāpes iegūšanai * 75% pedagogu ir iesaistījušies mācību satura apguves plānošanā, paredzot starpdisciplināros saskarsmes punktus | | |
| **Joma: Iekļaujoša vide** | | |
| Prioritāte:  ***Vienota un mērķtiecīga pedagogu sadarbība efektīvam izglītības un audzināšanas procesam, ir apzinātas izglītojamo vajadzības un tiek sniegts nepieciešamais atbalsts***  Uzdevumi:   1. Iekļaujošās izglītības pieejas nodrošināšanas turpināšana un pilnveidošana pirmsskolas un sākumskolas posmos 2. Mācību līdzekļu, literatūras, inventāra, t.sk. sportam, un pēc nepieciešamības attālinātās piekļuves iespēju nodrošināšana mūsdienīgam mācību procesam 3. Izglītības iestādes infrastruktūras un mūsdienīga aprīkojuma nodrošināšana atbilstoši prasībām un mūsdienu tendencēm | | |
| **Kritēriji** | | **Sasniedzamie rezultāti** |
| **3.1.** | **Pieejamība** | * Skolā un pirmsskolā visiem ir saskaņota un vienota izpratne par skolas pedagoģisko pieeju un tās atbilstību skolēna spējām, vajadzībām, interesēm * Skolas un pirmsskolas materiāltehniskā bāze ir atbilstoša skolēnu skaitam, vecumam, vajadzībām un metodiskajiem principiem * Izglītības iestādē nav izglītojamo ar priekšlaicīgu mācību pārtraukšanas risku * Veiksmīga sadarbība ar izglītības iestādes dibinātāju, plānojot iespējamos risinājumus vides pieejamības uzlabošanai iestādē |
| **3.2.** | **Drošība un psiholoģiskā labklājība** | * Savlaicīgi tiek izvērtēti riski un veikti nepieciešamie uzlabojumi fiziskās un emocionālās drošības, labbūtības nodrošināšanai * Skolā un pirmsskolā notiek nodarbības un preventīva rīcība, kas novērš iekšējās kārtības pārkāpumus, samazinājies konfliktsituāciju skaits * Iekšējās kārtības un drošības dokumenti ir aktualizēti atbilstoši pašreizējai situācijai, ir pieejami, saprotami visiem iesaistītajiem * Izglītības iestādē notiek nodarbības un preventīva rīcība, kas novērš iekšējās kārtības pārkāpumus, samazinājies konfliktsituāciju skaits * Aptauju rezultāti liecina, ka gandrīz visi respondenti izglītības iestādē jūtas fiziski un emocionāli droši, zina, ka nepieciešamības gadījumā var saņemt nepieciešamo atbalstu * Notiek sistemātiska EMU:Skola platformas izmantošana, izglītojamo emocionālās mācību vides uzlabošanai * Tiek organizēti izglītojoši pasākumi vecākiem par bērna labklājību un labbutību |
| **3.3.** | **Infrastruktūra un resursi** | * Labiekārtotas telpas un apkārtējā teritorija, lai veicinātu mācīšanos un jēgpilnu laika pavadīšanu * Skolas un pirmsskolas telpas ir drošas, pielāgojamas dažādām vajadzībām, veicina mācīšanos, ir vizuāli noformētas vienotā stilā * Materiāltehniskā bāze nodrošina visu iepriekš minēto mērķu īstenošanu * Ir digitāli resursi, kas nodrošina skolas darbības efektivitāti saziņā ar vecākiem, sabiedrības informēšanu, dokumentu glabāšanu, regulāri tiek integrēti mācību procesā * Realizēta plānveidīga materiāltehnisko resursu bāzes pilnveidošana un atjaunošana |
| **Kvalitatīvie rādītāji**   * Skolas un pirmsskolas telpas ar 2026. gada septembri būs mūsdienīgas, drošas, pielāgotas dažādām vajadzībām, veicinot mācīšanos, vizuāli noformētas vienotā stilā, radot vēlmi nākt un uzturēties skolā * Sistemātiski tiek iedzīvinātas skolas vērtības un notiek komunikācija skolas iekšējā un publiskā vidē * Tiek iesaistīta skolēnu pašpārvalde iekļaujošas skolas vides veidošanā un labiekārtošanā * Tiek veicināta piederības sajūta skolai un skolas tradīciju saglabāšana   **Kvantitatīvie rādītāji**   * Visās mācību telpās ir nepieciešamais IT nodrošinājums * 75% pedagogu izmanto dažādas iekārtas un IT rīkus jēgpilnai un bērncentrētai mācīšanai * Katrai klasei nodrošināt pedagoga palīga klātbūtni mācību stundās finansējuma ietvaros | | |
| **Joma: Laba pārvaldība** | | |
| Prioritāte  ***Skolas darba organizācijas pārvaldības un vadības sistēmas pilnveidošana - iestādē ir vienota izpratne par attīstības virzieniem, vērtībām un noteiktiem sasniedzamiem rezultātiem, aktuālo lēmumu pieņemšanā ir iesaistīti visi skolas darbinieki, Skolas padome un skolēnu pašpārvalde*** | | |
| Uzdevumi   1. Starptautiskās sadarbības veicināšana mūsdienīgas un kvalitatīvas izglītības attīstībai 2. Izglītības iestāžu personāla motivācijas un atbalsta pasākumu izstrāde un īstenošana 3. Skolas padomes un skolēnu pašpārvaldes darbības stiprināšana | | |
| 4.1. | Administratīvā efektivitāte | * Skolā notiek sistēmisks un demokrātisks darbības izvērtēšanas un plānošanas process, iestādes darbs tiek analizēts, sadarbojoties iestādes vadības komandai, pedagogiem, izglītojamajiem un vecākiem * Izglītības iestādes vadības darba pamatā ir demokrātiska pieeja visu jautājumu risināšanā * Izglītības iestādes resursi tiek efektīvi izmantoti, lai atbalstītu mācību satura īstenošanu un izglītības iestādes vides sakārtošanu |
| 4.2. | Vadības  profesionālā  darbība | * Visiem iestādes darbiniekiem ir vienota izpratne par notiekošajām darbībām skolas izglītības, audzināšanas un karjeras prioritāšu noteikšanā un īstenošanā * Vadības komandai ir vienota izpratne par izglītības kvalitāti, tiek veikta uz datiem balstīta turpmākās attīstības plānošana * Vadības komandai ir vienota izpratne par darba prioritātēm, atbildību sadalījumu. Komanda ir motivēta, notiek kopīgs, regulārs darbs mērķu sasniegšanai |
| 4.3. | Atbalsts un  sadarbība | * Skolas darbībai aktuālu lēmumu pieņemšanā un īstenošanā, skolas darba pašnovērtēšanā ir iesaistīti visi darbinieki, Skolas padome un skolēnu pašpārvalde * Skolēni un pedagogi iesaistās starptautisko projektu īstenošanā ar mērķi iepazīt citu valstu pieredzi, apgūt jaunas prasmes, pilnveidot svešvalodu zināšanas, attīstīt līderības un sadarbības prasmes, ieviest labās prakses piemērus ikdienas mācību darbā * Tiek īstenoti Eiropas Sociālā fonda projekti izglītojamo atbalstam, lai paaugstinātu izglītības kvalitāti * Skola aktīvi iesaistās vietējās kopienas kultūras dzīves norisēs un veidošanā * Skolas dibinātājs atbalsta un izprot attīstības plānu un nodrošina tā realizēšanu * Pedagogi, izglītojamie un vecāki iesaistās pasākumu sagatavošanā un īstenošanā |
| **Kvalitatīvie rādītāji**   1. Skolas vadība sadarbojas ar dibinātāju, plānojot potenciālās vakances un to aizpildīšanu 2. Vadības komandai ir vienota izpratne par izglītības kvalitāti, atbildības sadalījumu, lai vieglāk sasniegtu izvirzītos mērķus, kas balstīti uz turpmākās attīstības plānošanu   **Kvantitatīvie rādītāji**   1. Skola nodrošina pedagogu līdzdalību VISC un VIAA kursos, Erasmus+ projektā 2. Skolas vadība atbalsta 1-2 iniciatīvas inovāciju ieviešanai skolā | | |

1. **AUDZINĀŠANAS DARBA MĒRĶIS, PRIORITĀRIE UZDEVUMI UN KARJERAS IZGLĪTĪBAS MĒRĶIS UN PRIORITĀTES**

**Audzināšanas darba mērķis:**

Organizēt un īstenot mērķtiecīgu un pēctecīgu audzināšanas darbu Mārupes novada Skultes sākumskolā, lai nodrošinātu iespēju katram izglītojamajam kļūt par krietnu cilvēku, tikumisku, rīcībspējīgu un atbildīgu personību sabiedrībā, veicināt izglītojamā izpratni par vērtībām un tikumiem, sekmējot to iedzīvināšanu, bagātināt kultūrvēsturisko pieredzi, stiprināt piederību un lojalitāti Latvijas valstij

**Audzināšanas darba prioritārie uzdevumi trim gadiem:**

|  |  |  |
| --- | --- | --- |
| **2023./2024. m.g.** | **2024./2025. m.g.** | **2025./2026. m.g.** |
| |  | | --- | | Izglītojamo iesaistīšana interešu un karjeras izglītībā, veicinot un attīstot nepieciešamās īpašības - radošs, motivēts, patstāvīgs, rīcībspējīgs, mērķtiecīgs, virzīts uz rezultātu. | | |  | | --- | | Nodrošināt atbalstu mācību un audzināšanas darbā ikvienam izglītojamam, veicinot aktīvas un brīvas personības attīstību, ņemot vērā izglītojama individuālās spējas un intereses. | | |  | | --- | | Skolas pozitīva tēla veidošana sabiedrībā, iedzīvinot mācību stundās un ārpusstundu nodarbībās un izglītojamo, skolotāju un vecāku savstarpējās attiecībās skolas vērtības: Latvijas valsts, cilvēka cieņa, sadarbība, veselība un drošība. | |

**Karjeras izglītības mērķis:**

Organizēt izglītības saturu un izglītības ieguves procesu, nodrošinot izglītojamajam pašizpētei, karjeras izpētei un karjeras plānošanai un vadīšanai nepieciešamo pamatzināšanu un pamatprasmju apguvi, radīt pamatu savlaicīgu, apzinātu un ar iespējām līdzsvarotu personīgo lēmumu pieņemšanai par turpmāko izglītību.

**Karjeras izglītības prioritātes trim gadiem:**

|  |  |  |
| --- | --- | --- |
| **2023./2024. m.g.** | **2024./2025. m.g.** | **2025./2026. m.g.** |
| |  | | --- | | Karjeras izglītības integrēšana mācību un audzināšanas procesā. | | |  | | --- | | Tehnoloģiju un digitālo prasmju aktualizēšana karjeras izglītībā. Skolotāju savstarpējā sadarbība iedot instrumentu, kā identificēt karjeras vadības prasmes pilnveidotajā mācību saturā un attīstīt tās turpmāk. | | |  | | --- | | Nodrošināt plānotu un pēctecīgu pasākumu kompleksu, kas palīdzētu izglītojamiem izvēlēties un noteikt savas karjeras izglītības vajadzības, apzināti izvēlēties līdzekļus savas karjeras plānošanai. | |

Mārupes novada Skultes sākumskolas direktore Gaļina Grizāne

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU